# name
Simptomatologia dels ossos supernumeraris més freqüents en el peu

# metadata.dc.description[].value
Treball Final de Grau de Podologia, Facultat de Medicina i Ciències de la Salut, Universitat de Barcelona, curs: 2021-2022, Tutor: Elena de Planell i Mas

# metadata.dc.description.abstract[].value
Introducció: Els ossos supernumeraris són estructures ossificades accessòries, generalment congènites, situades pròximes a un altre os o una articulació, inclús es poden trobar, com els sesamoides, en el recorregut d’un tendó. Normalment,són asimptomàtics,s’exposen diferent tipologia d’ossicles que estan més predisposats a patir processos patològics com l’os trigonum, l’os vesalianum, el navicular accessori, el talus secundarius, l’os subtibiale i el peroneus longus. Objectius: Conèixer la diferent simptomatologia dels ossicles accessoris simptomàtics en el peu. Determinar les proves per imatge per realitzar un diagnòstic dels ossicles accessoris. 
Categoritzar el pla de tractament pels ossicles accessoris simptomàtics del peu. Materials i mètodes: S’han realitzat 6 fórmules de cerca bibliogràfica a les bases de dades mèdiques Pubmed i Scopus dels últims cinc anys, una per os. Resultats: Van incloure’s 39 articles que es disposaren en taules diferenciades per ossicle 
on es presenta principalment la simptomatologia, l’origen, la clínica, les proves per imatge i el tractament.
Conclusions: el dolor i l’edema són presents en tots els ossicles accessoris simptomàtics, amb diferents afectacions circumdants intrínseques a cadascun. La prova per imatge per excel·lència és la radiografia tot i que es secunden d’altres proves complementàries que mostren l’estat dels teixits tous adjacents. El tractament inicial té un abordatge conservador multidisciplinari on l’objectiu principal és fer desaparèixer la simptomatologia. Si aquest enfocament conservador fracassa, és ostensible que la cirurgia artroscòpica amb exèresis de l’ossicle serà d’elecció.

# metadata.dc.rights[].value
cc-by-nc-nd (c) Gutiérrez Espada, Sandra, 2022

# metadata.dc.source[].value
Treballs Finals de Grau (TFG) - Podologia

# metadata.dc.title[].value
Simptomatologia dels ossos supernumeraris més freqüents en el peu